smcproject/ml-wiki-sentences huggingface dataset:
പുസ്തകത്തിൽ നൽകിയിരുന്ന ഭ്രാന്തൻ എന്ന ഭാഗത്ത് മുഹമ്മദ് എന്ന പേരു നൽകിയതാണ് തീവ്രവാദികളെ പ്രകോപിപ്പിക്കുകയും തുടർന്ന് പ്രശ്‌നങ്ങൾക്ക് തുടക്കമിടുകയും ചെയ്തത്.
ചില മാധ്യമങ്ങൾ നിസാരമായി ഈ സംഭവത്തെ മതത്തിന്റെ നിറം കൊടുത്ത് വഷളാക്കുകയും ചെയ്തു.
കോളേജിനുള്ളിൽ നടന്ന പരീക്ഷയിലെ ചോദ്യമാണെങ്കിലും സംഭവം വിവിധ സംഘടനകൾ ഏറ്റെടുത്തു.
കോളേജിനെതിരെ പ്രതിഷേധമാരംഭിച്ചു.
ഒടുവിൽ കോളേജധികാരികൾ ജോസഫിനെ തള്ളിപ്പറഞ്ഞയുകയും സസ്പെൻഷനിലാകുകയും ചെയ്തു.
തുടർന്ന് അദ്ദേഹം ഒളിവിൽ പോയി.
സംഭവത്തിൽ മതനിന്ദാ കുറ്റം ചുമത്തി പോലീസ് സ്വമേധയ കേസ് എടുത്തു.
ജോസഫ് ഒളിവിൽ പോയതോടെ അദ്ദേഹത്തിന്റെ 22 വയസ് പ്രായമുള്ള മകനെ പോലിസ് കസ്റ്റഡിയിലെടുക്കുകയുണ്ടായി.
മകനും കുടുംബത്തിനും നേരെ വിവിധ തുറയിൽനിന്ന് ആക്രമണമുണ്ടായതോടെ ഒളിവിൽ പോയി ആറു ദിവസങ്ങൾക്ക് ശേഷം അദ്ദേഹം പോലീസിന് കീഴടങ്ങി.
ഒരാഴ്ച്ചക്കാലം ജയിലിൽ കഴിഞ്ഞ ശേഷം പുറത്തിറങ്ങിയ ജോസഫിനെത്തേടി തീവ്രവാദികൾ പല തവണ എത്തിയിരുന്നു.
2010 ജൂലൈ നാലാം തീയതി തന്റെ വൃദ്ധ മാതാവിനോടൊപ്പം വീടിന് സമീപത്തുള്ള ദേവാലയത്തിൽ പേയി മടങ്ങി വരുന്ന സമയത്താണ് അദ്ദേഹത്തിനും കുടുംബത്തിനും നേരേ ആക്രമണം നടന്നത്.
2013 ൽ മതസ്പർധ വളർത്തിയെന്ന കേസിൽ ടി ജെ ജോസഫിനെ കുറ്റവിമുക്തനാക്കി തൊടുപുഴ ചീഫ് ചുഡീഷ്യൽ മജിസ്ട്രേറ്റ്  ഉത്തരവ് പുറപ്പെടുവിച്ചിരുന്നു.
ഒരു മാസത്തോളം നീണ്ട ചികിത്സയ്ക്കു ശേഷം സാധാരണ ജീവിതത്തിലേയ്ക്ക് തിരിച്ചെത്താൻ ശ്രമിച്ച ജോസഫിനെ കൊളജ് അധികൃതർ ജോലിയിൽനിന്ന് പിരിച്ചുവിട്ടു.
പിരിവുകളിലൂടെയാണ് ചികത്സയ്ക്കുള്ള പണം കണ്ടെത്തിയത്.
കുട്ടികളുടെ വിദ്യാഭ്യാസത്തിന് ഉൾപ്പെടെ എടുത്തിരുന്ന ലോണുകൾ തിരിച്ചടയ്ക്കാനാവാതെ കുടുംബം കടക്കെണിയിലായി.
സംഭവത്തിനു ശേഷം അദ്ദേഹത്തിന്റെ ഭാര്യ വിഷാദ രോഗിയായി മാറുകയും 2014 മാർച്ചിൽ ആത്മഹത്യ ചെയ്യുകയും ചെയ്തു.
പിന്നീട് വിരമിക്കാൻ 3 ദിവസം മാത്രം ബാക്കിയുള്ളപ്പോൾ ജോസഫിനെ തിരിച്ചു വിളിച്ച കോളജ് അധികതർ അദ്ദേഹത്തിന് ലഭിക്കേണ്ട ആനുകൂല്യങ്ങൾ നൽകാൻ സന്നദ്ധരായി.
ചോദ്യപ്പേപ്പറിൽ ഭ്രാന്തൻ എന്നതിനു പകരമായി മുഹമ്മദെന്ന പേർ ഉപയോഗിച്ചത് നബിയെ ഉദ്ദേശിച്ചല്ലെന്നായിരുന്നു ജോസഫ് വിശദീകരിച്ചത്.
പി.ടി. കുഞ്ഞു മുഹമ്മദ് രചിച്ചതും ഭാഷാ ഇൻസ്റ്റിറ്റ്യൂട്ടിന്റെ പുസ്തകത്തിൽ നിന്നുള്ളതുമായ ഉദ്ധരണിയാണെന്ന കാര്യം മറച്ചു വെക്കുകയും ചോദ്യപ്പേപ്പറിന്റെ ആയിരക്കണക്കിനു കോപ്പിയെടുത്ത് നാടാകെ പ്രചരിപ്പിക്കുകയും ചെയ്തതൊടെയാണ് പ്രശ്നം ആളിക്കത്തിയത്.
പി.ടി. കുഞ്ഞുമുഹമ്മദിന്റെ തന്നെ ഗർഷോം എന്ന സിനിമയിലും ഈ സംഭാഷണഭാഗമുണ്ട്.
നടൻ മുരളി അവതരിപ്പിക്കുന്ന ഭ്രാന്തനും ദൈവവും തമ്മിലുള്ള സംഭാഷണമാണിത്.
പി.ടി. കുഞ്ഞുമുഹമ്മദിനെ അനുസ്മരിപ്പിക്കുമാറാണ് മുഹമ്മദ് എന്ന പേരു നൽകിയതെന്നാണ് ജോസഫിന്റെ ആത്മകഥയിൽ എഴുതുന്നത്.
മലയാള ചോദ്യപേപ്പറിലെ വാചകം
മുഹമ്മദ്: പടച്ചോനേ പടച്ചോനേ ദൈവം: എന്താടാ നായിന്റെ മോനേ മുഹമ്മദ്: ഒരു അയില അതു മുറിച്ചാൽ എത്ര കഷണമാണ് ദൈവം: മൂന്നു കഷണമാണെന്ന് എത്ര തവണ പറഞ്ഞിട്ടുണ്ടെടാ നായേ
പി.ടി. കുഞ്ഞുമുഹമ്മദിന്റെ മലയാളം ബുക്കിലെ വാചകം
ഭ്രാന്തൻ: പടച്ചോനേ പടച്ചോനേ ദൈവം: എന്താടാ നായിന്റെ മോനേ ഭ്രാന്തൻ: ഒരു അയില അതു മുറിച്ചാൽ എത്ര കഷണമാണ് ദൈവം: മൂന്നു കഷണമാണെന്ന് എത്ര തവണ പറഞ്ഞിട്ടുണ്ടെടാ നായേ നിയമനടപടികൾ
ക്രൈംബ്രാഞ്ചും എൻ.ഐ.എ.യും അറസ്റ്റു ചെയ്ത 29 പ്രതികൾക്ക് 2013 ഏപ്രിൽ 17-ന് എൻ.ഐ.എ. പ്രത്യേക കോടതിയിൽ സമർപ്പിച്ചു .
കോടതി ജഡ്ജി എസ്. വിജയകുമാർ പ്രതികളെ കുറ്റപത്രം വായിച്ചു കേൾപ്പിച്ച ശേഷം വിചാരണ ഏപ്രിൽ 29-ന് എന്ന് പ്രഖ്യാപിച്ചു.
നിയമവിരുദ്ധ പ്രവർത്തന നിരോധന നിയമം, കുറ്റകരമായ ഗൂഢാലോചന, മാരകായുധങ്ങൾ ഉപയോഗിച്ചു ഗുരുതരമായി പരുക്കേൽപ്പിക്കൽ, സ്ഫോടക വസ്തു നിയമം, ഭീഷണി എന്നീ കുറ്റങ്ങളാണ് പ്രതികൾക്കെതിരെ ചുമത്തിയത്.
പ്രതികൾക്കെതിരെയുള്ള നിയമവിരുദ്ധ പ്രവർത്തന നിരോധന നിയമം നിലനിൽക്കില്ല എന്ന വാദം കോടതി തള്ളി .
മൂവാറ്റുപുഴ പൊലീസ്‌ അന്വേഷിച്ച കേസ്‌ 2011 മാർച്ച്‌ 9-നാണ്‌ എൻ.ഐ.എ. ഏറ്റെടുത്തത്‌.
വിചാരണ പൂർത്തിയാക്കി കൊച്ചിയിലെ എൻ.ഐ.എ. കോടതി 2015 ഏപ്രിൽ 30-ന്‌  വിധിപറഞ്ഞു.
31 പ്രതികളിൽ  13 പേരെ ശിക്ഷിച്ചു.
18 പേരെ  വിട്ടയച്ചു.
2010-ലെ ബി കോം മലയാളം ഇന്റേണൽ പരീക്ഷയുടെ ചോദ്യ പേപ്പറിലെ 11-ാം നമ്പർ ചോദ്യവുമായി ബന്ധപ്പെട്ടാണ് സംഭവങ്ങളുടെ തുടക്കം.
ആവശ്യമായ ചിഹ്നങ്ങൾ ചേർക്കാനായി തയാറാക്കിയ ചോദ്യം മതനിന്ദ കലർന്നതാണെന്ന പേരിലാണ് വിവാദമായത്.
മാർച്ച് 26-ന് ചോദ്യ പേപ്പർ തയ്യാറാക്കിയ ടി.ജെ. ജോസഫിനെ ന്യൂമാൻ കോളേജ് അധികൃതർ ജോലിയിൽ നിന്നും സസ്‌പെൻഡ് ചെയ്യുകയും സംഭവത്തിൽ മാപ്പ് ചോദിക്കുകയും ചെയ്തു.
തുടർന്ന് തൊടുപുഴ പോലീസ് കേസെടുത്തു.
ജോസഫ് ഇതേത്തുടർന്ന് ഒളിവിൽ പോയിരുന്നു.
പോലീസിന്റെ കസ്റ്റഡിയിൽ മർദ്ദനമേറ്റ ജോസഫിന്റെ മകനെ ആശുപത്രിയിൽ പ്രവേശിപ്പിച്ചു.
തൊടുപുഴ ഡി.വൈ.എസ്.പി.ക്കു മുന്നിൽ 2010 ഏപ്രിൽ 1-നാണ് ജോസഫ് കീഴടങ്ങിയത്.
ഏപ്രിൽ 19-ന് അദ്ദേഹത്തിനെതിരെ പോലീസ് കുറ്റപത്രം തയ്യാറാക്കി.
പിന്നീട് മൂന്ന് മാസം കഴിഞ്ഞപ്പോൾ ജൂലായ് 4-നാണ് തീവ്രവാദികൾ ജോസഫിനെ ആക്രമിച്ച് അദ്ദേഹത്തിൻറെ വലത് കൈപ്പത്തി വെട്ടിമാറ്റിയത്.
ജോസഫിന്റെ വീടിനു സമീപത്തുള്ള നിർമ്മല മാതാ പള്ളിയിൽ കുർബ്ബാന കഴിഞ്ഞ് അദ്ദേഹവും കുടുംബവും കാറിൽ വീട്ടിലേക്കു മടങ്ങിപ്പോകുമ്പോഴാണ് അക്രമികൾ വാനിലെത്തി അവരുടെ വാഹനം തടഞ്ഞുനിർത്തിയത്.
കാർ തടഞ്ഞ ഏഴംഗ സംഘം ആദ്യം പ്രദേശത്ത് ബോംബെറിഞ്ഞ് ഭീകരാന്തരീക്ഷം സൃഷ്ടിച്ച ശേഷം ജോസഫിനെ കാറിൽ നിന്നും വലിച്ചിറക്കുകയും അദ്ദേഹത്തിൻറെ കൈകളിലും കാലുകളിലും ആയുധങ്ങൾ കൊണ്ട് വെട്ടുകയും ചെയ്തു.
ജോസഫിന്റെ വലത് കൈപ്പത്തി വെട്ടി വലിച്ചെറിഞ്ഞു.
ജൂലായ് 4-നു തന്നെ പ്രതികൾ സഞ്ചരിച്ച വാഹനം പെരുമ്പാവൂരിനടുത്ത് വട്ടക്കാട്ടുകുടിയിൽ നിന്നും പോലീസ് കണ്ടെത്തി.
സംഭവത്തിലെ പ്രധാന പ്രതികളിലൊരാളായ ജാഫറിനെ അന്നേ ദിവസം തന്നെ കസ്റ്റഡിയിലെടുക്കുകയും ചെയ്തു.
കൂടാതെ വാനിന്റെ ഉടമസ്ഥനതിരെയും കേസെടുത്തു.
അന്നത്തെ സർക്കിൾ ഇൻസ്‌പെക്ടർ ആയിരുന്ന പി.പി. ഷംസിയാണ് കേസ് അന്വേഷണം ആരംഭിച്ചത്.
ജൂലായ് 5-ന് എറണാകുളം സ്‌പെഷലിസ്റ്റ്‌സ് ആശു​പത്രിയിൽ വെച്ച് ജോസഫിന്റെ കൈപ്പത്തി തുന്നിച്ചേർത്തു.
ജൂലായ് 6 മുതൽ കൂടുതൽ പ്രതികളെ മൂവാറ്റുപുഴ പോലീസ് അറസ്റ്റ് ചെയ്യാൻ ആരംഭിച്ചു.
2010 ആഗസ്ത് 9-ന് ജോസഫിനെതിരെ കോതമംഗലം രൂപതയുടെ കീഴിലുള്ള ന്യൂമാൻ കോളേജിന്റെ അധികൃതർ കുറ്റപത്രം നൽകിയതിനെത്തുടർന്ന് സെപ്തംബർ 1-ന് അദ്ദേഹത്തെ സർവ്വകലാശാല സർവീസിൽ നിന്ന് പിരിച്ചുവിട്ടു.
പിരിച്ചുവിട്ടതിനെതിരെ ജോസഫ് സർവകലാശാലാ ട്രിബ്യൂണലിനെ സമീപിച്ചു.
2014 മാർച്ച് 19-ന് ജോസഫിന്റെ ഭാര്യ സലോമി കേസിന്റെയും അദ്ദേഹത്തിന്റെ ജോലി നഷ്ടപ്പെട്ടതിന്റെയും സമ്മർദം താങ്ങാനാവാതെ ആത്മഹത്യ ചെയ്തു.
2014 മാർച്ച് 27 ജോസഫിനെ സർവീസിൽ തിരിച്ചെടുത്തുകൊണ്ട് കോളേജ് മാനേജ്‌മെന്റ് ഉത്തരവിറക്കി.
മാർച്ച് 31-ന് അദ്ദേഹം സർവീസിൽ നിന്ന് വിരമിച്ചു.
2011 മാർച്ച് 9-നാണ് ദേശീയ അന്വേഷണ ഏജൻസി (എൻ.ഐ.എ.) കേസ് ഏറ്റെടുത്തത്.
ഭാര്യ ആത്മഹത്യ ചെയ്തതിൻറെ പശ്ചാത്തലത്തിൽ ജോസഫിനെ സർവ്വീസിൽ തിരിച്ചെടുക്കാത്തതിൽ കത്തോലിക്കാസഭയ്ക്കെതിരെ ജനരോഷം ഉണ്ടായി.
തുടർന്ന് പ്രതിരോധത്തിലായ സഭ മാനുഷിക പരിഗണനകൾ വച്ച്  ജോലിയിൽ നിന്ന് വിരമിയ്ക്കാൻ ജോസഫിനു അവസരമൊരുക്കാമെന്ന്  2014 മാർച്ച് 22 ന് അറിയിച്ചു.
തുടർച്ചയായ രണ്ട് അവധി ദിവസങ്ങൾക്കു മുമ്പുള്ള പ്രവൃത്തിദിനത്തിലാണ് അദ്ദേഹത്തിനു കോളേജിലെത്താൻ അവസരം ലഭിച്ചത്.
എന്നാൽ കോളെജ് മാനേജ്‌മെന്റ് സ്ഥാപനത്തിനു അവധി നൽകിയതിനാൽ വിദ്യാർത്ഥികളെ കാണാൻ ജോസഫിനു സാധിച്ചില്ല.
അറ്റു പോകാത്ത ഓർമ്മകൾ എന്ന പേരിൽ ആത്മകഥയും ജോസഫ് എഴുതി.
കൈവെട്ടിയ തീവ്രവാദികളേക്കാൾ തന്നെ വേദനിപ്പിച്ചത് ജോലി നിഷേധിച്ച് വേട്ടയാടിയ കത്തോലിക്കാസഭയുടെ നടപടികളാണെന്ന് ജോസഫ് തൻറെ ആത്മകഥയിൽ കുറിക്കുന്നു.
മുൻ ഡിജിപി സിബി മാത്യൂസിന്റെ 'നിർഭയം' എന്ന പേരിൽ പുറത്തിറങ്ങിയ ആത്മകഥയിലും ആക്രമണത്തെക്കുറിച്ച് പരാമർശനമുണ്ട്.
മുസ്ലിം സമുദായത്തെ പ്രീണിപ്പിക്കാൻ വേണ്ടി കത്തോലിക്കാസഭയുടെ കോതമംഗലം രൂപതാ ബിഷപ്പും കോളേജ് അധികാരികളും ചേർന്ന് ജോസഫിനെതിരെ പ്രതികാര ബുദ്ധിയോടെയാണ് നടപടികൾ സ്വീകരിച്ചതെന്ന് പറയപ്പെടുന്നു.
ഒരു കന്യാസ്ത്രീയുടെ സഹോദരനായിട്ടു കൂടി സഭ ജോസഫിനെ ഒറ്റപ്പെടുത്തിയതാണ് ആക്രമണത്തിന് വഴിതെളിച്ചതെന്നും അദ്ദേഹം കുറിക്കുന്നു.
മാനുഷിക പരിഗണനകൾ വച്ച് ജോസഫിനെ തിരികെയെടുക്കുമെന്ന് കോതമംഗലം രൂപത 2014 മാർച്ച് 22 ന് പറഞ്ഞു.
ഒടുവിൽ മാർച്ച് 27ന് ജോസഫിനെ സർവീസിൽ തിരിച്ചെടുത്തുകൊണ്ട് കോളേജ് മാനേജ്മെന്റ് ഉത്തരവിറക്കി.
28 ന് ജോലിയിൽ പ്രവേശിച്ച ജോസഫ് മാർച്ച് 31-ന് സർവീസിൽനിന്ന് വിരമിച്ചു.
എൻ.ഐ.എ. കോടതിവിധി
മൂവാറ്റുപുഴ കൈവെട്ട് കേസിൽ അധികമായി 6 പേർ കൂടി കൂറ്റക്കാരെന്ന് എൻ.ഐ. എ. കോടതി ജൂലെ 2023 ൽ കണ്ടെത്തി.
എറണാകുളം പ്രത്യേക എൻഐഎ കോടതിയാണ് ഈ കേസിൽ വിധി പറഞ്ഞത്.
സർക്കാർ നിരോധിത സംഘടനയായ പോപ്പുലർ ഫ്രണ്ട് ഓഫ് ഇന്ത്യ ആസൂത്രണം ചെയ്തു നടപ്പാക്കിയതാണ് ഈ ക്രൂരകൃത്യം  എന്ന് എൻ ഐ എ. സംശയലേശമന്യേ കണ്ടെത്തിയിരുന്നു.
വധശ്രമം, ഗൂഢാലോചന, ഭീകരപ്രവർത്തനം തുടങ്ങിയവ ഉൾപ്പെടെയുള്ള കുറ്റങ്ങൾ തെളിഞ്ഞതായി കോടതിയിലെ പ്രത്യേക ജഡ്ജി അനിൽ കെ ഭാസ്‌കർ കണ്ടെത്തി.
പി.എം. അയൂബ്, സജൽ, മൊയ്തീൻ കുഞ്ഞ്, നജീബ്, നാസർ, നൌഷാദ് എന്നീ 6 പേരെ ഈ സംഭവത്തിൽ കുറ്റക്കാരെന്നു കണ്ടെത്തിയ ബഹുമാനപ്പെട്ട കോടതി ഇവരോടൊപ്പം വിചാരണയെ നേരിട്ട മറ്റ് 5 പ്രതികളായ മൻസൂർ, റാഫി, ഷഫീക്ക, അസീസ്, സുബൈർ എന്നിവരെ തെളിവുകളുടെ അഭാവത്താൽ വെറുതെ വിടുകയും ചെയ്തു.
കേസിൽ യഥാക്രമം 9, 11, 12 പ്രതികളായ  നൌഷാദ് , മൊയ്തീൻ, അയൂബ് എന്നിവർക്കെതിരെ ചുമത്തിയിരുന്ന യുഎപിഎയിൽനിന്നും അവരെ ഒഴിവാക്കുകയും ചെയ്തു.
ആദ്യഘട്ടത്തിൽ വിചാരണ നേരിട്ട ആകെയുള്ള 37 പേരിൽ 11 പേരെ നേരത്തേ കോടതി ശിക്ഷിക്കുകയും 26 പേരെ വിട്ടയയ്ക്കുകയും ചെയ്തിരുന്നു.
ആദ്യഘട്ട കുറ്റപത്രത്തിനു ശേഷം അറസ്റ്റിലായവരുടെ വിചാരണയാണ് രണ്ടാംഘട്ടത്തിൽ പൂർത്തിയാക്കിയത്.
സംഭവത്തിലെ മുഖ്യ സൂത്രധാരകനായിരുന്ന ആലുവ സ്വദേശിയും പോപ്പുലർഫ്രണ്ട് നേതാവുമായിരുന്ന എം.കെ. നാസറിനോടൊപ്പം ക്രൂരകൃത്യത്തിൽ സജൽ നേരിട്ടു പങ്കെടുത്തതായി കോടതി കണ്ടെത്തിയിരുന്നു.
കുറ്റകൃത്യത്തിന് ആസൂത്രണം നടത്തിയ നാസറിനെതിരായ കുറ്റങ്ങളെല്ലാം നിലനിൽക്കും.
2010 ജൂലൈ മാസത്തിൽ നടത്തിയ കുറ്റകൃത്യത്തിനു ശേഷം ഒളിവിൽ പോയിരുന്ന സംഭവത്തിലെ ഒന്നാം പ്രതിയായ പെരുമ്പാവൂർ ഓടയ്ക്കാലി സ്വദേശി അശമന്നൂർ സവാദിനെ 2024 ജനുവരി 10 ന് കണ്ണൂരിലെ മട്ടന്നൂർ പരിയാരബരത്തുനിന്ന് എൻ.ഐ.എ. അറസ്റ്റ് ചെയ്തിരുന്നു.
രണ്ടു ഘട്ടമായി നടന്ന വിചാരണയിൽ ഭൂരിപക്ഷം പ്രതികളും ശിക്ഷിക്കപ്പെട്ട ശേഷമാണ് ഒന്നാം പ്രതി പിടിയിലാകുന്നത്.
സവാദിനായി രാജ്യത്തിനകത്തും പുറത്തും  അന്വേഷണം നടന്നു കൊണ്ടിരിക്കവേ കണ്ണൂരിലെ വിവിധ പ്രദേശങ്ങളിൽ ഇയാൾ‍ ഷാജഹാൻ എന്ന പേരിൽ ഒരു മരപ്പണിക്കാരനായി വേഷം മാറി ഒളിവിൽ കഴിയുകയായിരുന്നു.
മുഖ്യ സൂത്രധാരൻ സവാദിനെ കൂടി ഉൾപ്പെടുത്തിയുള്ള പുതിയ കുറ്റപത്രം എൻഐഎ വൈകാതെ കോടതിയിൽ സമർപ്പിക്കും.
സജിൽ മക്കാർ എന്നു പേരുള്ള ഒരു പ്രതികൂടി പിടിയിലാകാനുണ്ട്.
ടി.ജെ. ജോസഫ്
അറ്റുപോകാത്ത ഓർമ്മകൾ എന്ന ആത്മകഥാപരമായ ആദ്യ പുസ്തകത്തിൻറെ രചനയിലൂടെ ശ്രദ്ധേയനായ ഒരു എഴുത്തുകാരനാണ് ടി.ജെ. ജോസഫ് .
തൊടുപുഴ ന്യൂമാൻ കോളജിലെ മലയാള ഭാഷാ വിഭാഗം അധ്യാപകനായിരുന്നു അദ്ദേഹം.
കോളജിലെ പരീക്ഷയ്ക്കായി തയ്യാറാക്കിയ ചോദ്യപ്പേപ്പറിൽ പ്രവാചകനിന്ദയുണ്ട് എന്ന് ആരോപണമുയർന്നതിനെ തുടർന്ന് വിവാദത്തിലായ അദ്ദേഹത്തിന്റെ ജോലി നഷ്ടപ്പെട്ടിരുന്നു.
തുടർന്ന് നിയമനടപടികൾ നേരിടേണ്ടി വന്ന അദ്ദേഹത്തിന് നേരെ പോപ്പുലർ ഫ്രണ്ട് പ്രവർത്തകരായ പ്രതികൾ ആക്രമണം നടത്തുകയായിരുന്നു.
അക്രമത്തിൽ വലത് കൈപ്പത്തി മുറിച്ചുമാറ്റപ്പെട്ടിരുന്നു.
അദ്ദേഹം രചിച്ച ആത്മകഥാപരമായ പുസ്തകമാണ് അറ്റുപോകാത്ത ഓർമ്മകൾ .
നാല്പതോളം അധ്യായങ്ങളിൽ, 432 പേജുകളിലായി രണ്ടു ഭാഗങ്ങളായിട്ടാണ് ഈ പുസ്തകം പുറത്തിറങ്ങിയത്.
അദ്ധ്യാപകജീവിതത്തിലുടനീളവും വ്യക്തിജീവിതത്തിലും തനിക്ക് അനുഭവിക്കേണ്ടിവന്ന പച്ചയായ ജീവിതാനുഭവങ്ങൾ അദ്ദേഹം ഈ പുസ്തകത്തിലൂടെ തുറന്നുകാട്ടുന്നു.
ഈ പുസ്തകത്തിന് 2022 ൽ മികച്ച ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു.
കെ. സച്ചിദാനന്ദനാണ് അവാർഡ് വിതരണം നടത്തിയത്.
2020 ജനുവരിയിൽ ഡി സി ബുക്‌സ് പ്രസിദ്ധീകരിച്ച ഈ പുസ്തകത്തിൻറ തൗസൻറ് കട്സ് എന്ന പേരിലുള്ള ഇംഗ്ലീഷ് പരിഭാഷയും ബെസ്റ്റ് സെല്ലറായിരുന്നു.
നന്ദകുമാർ കെ. യാണ് പുസ്തകം ഇംഗ്ലീഷ് ഭാഷയിലേയ്ക്ക് വിവർത്തനം ചെയ്തത്.
പെൻഗ്വിൻ ബുക്‌സാണ് ഇംഗ്ലീഷ് പരിഭാഷയുടെ പ്രസാധകർ.
16 പതിപ്പുകളിലായി 45,000 ത്തിലേറെ പുസ്‌തകങ്ങൾ വിറ്റഴിഞ്ഞു.
പിന്നീട് പ്രൊഫ. ജോസഫ് രചിച്ച ഭ്രാന്തന് സ്തുതി എന്ന പുസ്തകവും വായനക്കാർക്കിടയിൽ വളരെയധികം ശ്രദ്ധിക്കപ്പെട്ടു.
"നല്ല പാഠങ്ങൾ" അദ്ദേഹം രചിച്ച മറ്റൊരു പുസ്തകമാണ്.
ജീവചരിത്രം.
ഇടുക്കി ജില്ലയിലെ ഒരു കർഷക കുടുംബത്തിലാണ് ടി.ജെ. ജോസഫ് ജനിച്ചത്   അച്ഛൻ ജോസഫ്,അമ്മ ഏലിക്കുട്ടി, പാലാ സെന്റ് തോമസ് കോളേജ്, മഹാരാജാസ് കോളേജ് എറണാകുളം, എൻഎസ്എസ് ട്രെയിനിങ് കോളേജ് ചങ്ങനാശ്ശേരി, എന്നിവിടങ്ങളിൽ വിദ്യാഭ്യാസം.
ആദ്യകാലത്ത് പാരലൽ കോളജ് അധ്യാപകനായിരുന്നു.
പിന്നീട് സീറോ മലബാർ കത്തോലിക്കാ സഭയുടെ കീഴിലുള്ള തൊടുപുഴ ന്യൂമാൻ കോളജ് നിർമ്മല കോളേജ് മൂവാറ്റുപുഴ എന്നിവിടങ്ങളിൽ സേവനമനുഷ്ഠിച്ചിട്ടുണ്ട്.
തൊടുപുഴ ന്യൂമാൻ കോളേജിൽ ജോലി ചെയ്യുന്ന കാലത്ത് ഇന്റേണൽ പരീക്ഷയ്ക്കു നൽകിയ ഒരു ചോദ്യത്തിന്റെ പേരിൽ ആക്രമണത്തിന് ഇരയായ പ്രൊഫ. ടി.ജെ. ജോസഫിന് തന്റെ വലതു കയ്യും ഭാര്യ സലോമിയും തൊഴിലും കുടുംബത്തിന്റെ സാമ്പത്തിക അടിത്തറയും നഷ്ടപ്പെട്ടിരുന്നു.
2014  മാർച്ച് 31-ന് അദ്ദേഹം സർവീസിൽനിന്ന് വിരമിച്ചു.
സംഭവവും കേസും അടിസ്ഥാനമാക്കി അദ്ദേഹം രചിച്ച 'അറ്റുപോകാത്ത ഓർമ്മകൾ" എന്ന പുസ്തകം 2020-ൽ പ്രസിദ്ധീകരിച്ചു.
തന്നെ ആക്രമിച്ചവരോട് ക്ഷമിക്കുകയും വിഷമതകളെ സ്വന്തം മനശക്തിയിലൂടെ മറികടക്കുകയും ചെയ്‌ത അദ്ദേഹം എഴുത്തും വായനയും യാത്രകളുമായി പൊലീസ് സുരക്ഷയിൽ കഴിയുകയാണ്.
ഗ്രാൻഡ് എർഗ് ഒറിയന്റൽ ഇംഗ്ലീഷ് വിലാസം https://ml.wikipedia.org/wiki/Grand_Erg_Oriental
ഗ്രാൻഡ് എർഗ് ഒറിയന്റൽ (ഇംഗ്ലീഷ് : Great Eastern Sand Sea) എന്നത് സഹാറ മരുഭൂമിയിലെ മണൽക്കുന്നുകളുടെ കൂട്ടമാണ്‌.
ഈ മണൽ കുന്നുകൾ അൾജീരിയയിലാണ് ഭൂരിഭാഗവും കാണപ്പെടുന്നത്.
ഗ്രാൻഡ്‌ എർഗ് 600 കിലോമീറ്റർ ദൂരത്തിൽ , 200 കിലോമീറ്റർ വീതിയിലായി വ്യാപിച്ച് കിടക്കുന്നു.
ഈ എർഗ് ന്റെ വടക്ക് കിഴക്കൻ പ്രദേശങ്ങൾ ടുണീഷ്യ വരെ എത്തുന്നു.
പ്രകൃതി പ്രതിഭാസങ്ങൾ
ഗ്രാൻഡ് എർഗ് ഓറിയന്റൽ വളരെ കുറച്ച് മഴ ലഭിക്കുന്ന പ്രകൃതിദത്ത പ്രദേശം ഉൾപ്പെടുന്ന മരുഭൂമിയാണ്,.
അൾജീരിയയിലെ ഏറ്റവും വലിയ എർഗ് ആണിത്, വലിപ്പത്തിൽ അടുത്തത് വളരെ ചെറിയ ഗ്രാൻഡ് എർഗ് ഓക്സിഡന്റൽ ('പടിഞ്ഞാറൻ മണൽ കടൽ') ആണ്.
സഹാറയിലെ ഏറ്റവും വലിയ എർഗ് ഒരുപക്ഷേ ലിബിയയുടെയും ഈജിപ്തിന്റെയും ഉൾനാടൻ അതിർത്തിയിൽ വ്യാപിച്ചുകിടക്കുന്ന അസ്-സഹ്‌റ അൽ-ലിബിയ ആയിരിക്കും.
എർഗ് എന്നത് ഒരു തമാഷെക് ബെർബർ പദമെന്നതുപോലെ കലയുടെ ഭൂമിശാസ്ത്രപരമായ പദവുമാണ്.
അവലംബം ↑ Erg is an Afroasiatic word similar to Amharic 'arǎgǎ: "rise, ascend". Said to be "Hamitic" in origin (as opposed to "Semitic"). Webster's Third New International Dictionary (Springfield: Merriam 1971) p.770.
The Berber language is included in "Hamitic".
↑ In Arabic called 'Ramlat'.
താമെങ്ലോങ് ഇംഗ്ലീഷ് വിലാസം https://ml.wikipedia.org/wiki/Tamenglong View of the town from Gadaibut
മണിപ്പൂർ സംസ്ഥാനത്തെ ഒരു ജില്ലയാ‍ണ് താമെങ്ലോങ് .
സംസ്ഥാനത്തിന്റെ പ.
ഭാഗത്തു സ്ഥിതിചെയ്യുന്ന താമെങ്ലോങ് മുമ്പ് മണിപ്പൂർ വെസ്റ്റ് എന്ന പേരിലാണ് അറിയപ്പെട്ടിരുന്നത്.
വിസ്തീർണം: 4,391 ച.
; ജനസംഖ്യ: 1,11,493(2001); അതിരുകൾ: വ.
നാഗാലാൻഡിലെ കൊഹിമ ജില്ല, കി.
സേനാപതി ജില്ല, തെ.
ചുരാചാങ്പൂർ ജില്ല, പ.
ഇംഫാൽ ഈസ്റ്റ് ജില്ല.
താറോൺ ആണ് ജില്ലയിലെ പ്രധാന പട്ടണം.
ഭൂമിശാസ്ത്രപരമായി ഒരു മലമ്പ്രദേശമാണ് താമെങ്ലോങ്.
വർഷത്തിൽ 40 സെ.
-ൽ കൂടുതൽ ശ.
മഴ ലഭിക്കുന്ന ഈ ജില്ലയുടെ ഭൂരിഭാഗം പ്രദേശങ്ങളും സസ്യാവൃതമാണ്.
ആഞ്ഞിലി, ഇലവ്, മാവ്, വാക തുടങ്ങിയ വൃക്ഷങ്ങൾ ഇവിടെ സമൃദ്ധമായി വളരുന്നു.
ബാരക്, മാളാ, തുറാക് എന്നിവയാണ് പ്രധാന നദികൾ.
കൃഷിയാണ് താമെങ്ലോങ്ങിലെ ജനങ്ങളുടെ മുഖ്യ ഉപജീവ നമാർഗം; ഗോതമ്പ് , ചോളം , സോയാബീൻ , പയറുവർഗങ്ങൾ , കാപ്പി , നാരകഫലങ്ങൾ തുടങ്ങിയവ പ്രധാന വിളകളും.
കന്നുകാലി-കോഴി വളർത്തലും ജില്ലയിൽ ഗണ്യമായി വികസിച്ചിട്ടുണ്ട്.
എന്നാൽ താമെങ്ലോങ്ങിന്റെ വ്യാവസായിക-ഗതാഗതമേഖല കൾ തീരെ അവികസിതമാണ്.
ഗതാഗതത്തിന് റോഡുകളാണ് മുഖ്യ ആശ്രയം.
താമെങ്ലോങ് ജില്ലയിൽ മുഖ്യമായുള്ളത് ക്രൈസ്തവരാണ്.
ഹിന്ദുക്കൾ, മുസ്ളിങ്ങൾ തുടങ്ങിയവർക്കും ഗണ്യമായ സംഖ്യാബലമുണ്ട്.
മണിപ്പൂരിയാണ് മുഖ്യ വ്യവഹാര ഭാഷ.
ജില്ലയിലെ താറോണിഗുഹ ചരിത്രപ്രസിദ്ധമാണ്.
താമെങ്ലോങ് ഔട്ടർ മണിപ്പൂർ ലോകസഭ മണ്ഡലത്തിന്റെ ഭാഗമാണ്.
24°58′00″N 93°33′00″E ﻿ / ﻿ 24.9667°N 93.5500°E ﻿ / 24.9667; 93.5500
നീലക്കാള ഇംഗ്ലീഷ് വിലാസം https://ml.wikipedia.org/wiki/Nilgai
ഇന്ത്യയിലെ ഏറ്റവും വലിയ ആന്റിലോപ്പാണ് നീലക്കാള.
കാഴ്ച്ചയിൽ കാളയെ പോലെ തോന്നിക്കുന്ന നീലക്കാള മാൻ വർഗ്ഗത്തിൽ പെട്ട ഒരു മൃഗമാണ്.
ഇവയ്ക്ക് കാളയെക്കാൾ കുതിരയോടാണ് സാദൃശ്യം.
മങ്ങിയ ചാരനിറം കലർന്ന നീലയാണ് ഇതിന്റെ നിറം.
പെൺ മൃഗങ്ങൾക്ക് ചെമ്പ്‌ നിറം.
അഞ്ചടിയോളം ഉയരവും 240 കിലോയോളം ഭാരവും ഇവയ്ക്കുണ്ട്.
തോൾ വരെയുള്ള പൊക്കം ഏകദേശം 130  - 150 സെ.
പൂർണ വളർച്ച എത്തിയവയുടെ പൊക്കം ഒരു കുതിരയുടെ അത്രയും വരും.
എന്നാൽ മുതുക് പിന്നിലേക്ക് താഴ്ന്ന് ഒന്ന് ചരിഞ്ഞതാണ്.
പ്രായപൂർത്തിയായ ആണിന് പ്രത്യേക നീല നിറമാണ്.
പെണ്ണിനും കിടാവിനും മണലിന്റെ തവിട്ടു നിറമായിരിക്കും.
വരണ്ട, ഇലപൊഴിയുന്ന സാവന്നകൾ, തുറസ്സായ കുറ്റിക്കാടുകൾ,കൃഷിസ്ഥലങ്ങൾ എന്നിവിടങ്ങളാണ് ഇവയുടെ ആവാസ കേന്ദ്രങ്ങൾ.
ഇന്ത്യ, പാകിസ്താൻ, ദക്ഷിണ നേപാൾ എന്നിവിടങ്ങളിൽ ഇവയെ കാണപ്പെടുന്നു.
ഹിമാലയത്തിന് തെക്ക് കർണാടകം വരെ ഇന്ത്യയിൽ എല്ലായിടവും (മരുഭൂമി, പശ്ചിമ ബംഗാൾ, വടക്കുകിഴക്കൻ പ്രദേശം എന്നിവിടങ്ങൾ ഒഴിച്ച്).
ഇവ കാർഷിക വിളകൾ കൂട്ടത്തോടെ തിന്നു നശിപ്പിക്കാറുണ്ട്.
എങ്കിലും പശുവിനോട് സാദൃശ്യം ഉള്ളതിനാൽ ഉത്തരേന്ത്യൻ ഗ്രാമവാസികൾ ഇതിനെ ഉപദ്രവിക്കാറില്ല.
സാധാരണയായി ശബ്ദമുണ്ടാക്കാത്ത ഇവ ഭയപ്പെടുമ്പോൾ ഉറക്കെ മുരളുന്നു.
നാട്ടിലിറങ്ങി കൃഷിയിടങ്ങൾ നശിപ്പിക്കുന്ന പ്രധാന വന്യജീവികളിൽ ഒന്നാണിത്.
ഒരു സ്ഥലത്തു തന്നെ കാഷ്ഠിക്കുന്ന സ്വഭാവമുള്ളവയാണിവ.
പരന്ന രൂപത്തിലുള്ള കാഷ്ഠം അങ്ങനെ കുന്നുകൂടിയിരിക്കും.
ഇണചേരൽ കാലത്ത് പാമ്പ് പത്തി വിടർത്തുന്നതു പോലെ വാൽ ഉയർത്തി പിടിച്ചുകൊണ്ട് ആൺ പെണ്ണിനെ അനുഗമിക്കുന്നു കാണാം.
വംശനാശ ഭീഷണി ഇവയ്ക്ക് കുറവാണ്.
എങ്കിലും, വേട്ട, കന്നുകാലികൾ അമിതമായി മേച്ചിൽപ്പുറങ്ങൾ കയ്യടക്കുന്നത് തുടങ്ങിയ പ്രവർത്തികൾ ഇവയുടെ നിലനിൽപ്പിനു ഭീഷണി ഉയർത്തുന്നുണ്ട്‌.
നീൽഗായ് (നീലക്കാള) അവലംബം
ബാഹ്യ കണ്ണികൾ Wikimedia Commons has media related to Boselaphus tragocamelus .
The Mammals of Texas - Online Edition Archived 2010-06-22 at the Wayback Machine Ultimate Ungulates Page Pictures of Nilgai Archived 2007-03-17 at the Wayback Machine Nilgai in Haryana Archived 2011-01-26 at the Wayback Machine ↑
ഗുർപ്രീത് സിങ് സന്ധു ഇംഗ്ലീഷ് വിലാസം https://ml.wikipedia.org/wiki/Gurpreet_Singh_Sandhu
ഗുർപ്രീത് സിങ് സന്ധു (ജനനം 1992-ൽ ഫെബ്രുവരി 3ന്) ഒരു ഇന്ത്യൻ ഫുട്ബോൾ കളിക്കാരനാണ്.
നിലവിൽ  ഇന്ത്യൻ ദേശീയ ടീമിനു വേണ്ടിയും നേർവീജിയയിലെ സ്റ്റേബേയ്ക്ക് ക്ലബ്ബിന്റെയും ഗോൾ വല കാക്കുന്ന ഇദ്ദേഹം ആദ്യമായി യൂറോപ്പിലെ ടോപ്പ് ലീഗ് മത്സരങ്ങളിൽ ഒരു  ഫസ്റ്റ് ഡിവിഷൻ ക്ലബ്ബിനു വേണ്ടി കളിക്കുന്ന ആദ്യ ഇന്ത്യൻ താരവും യൂറോപ്യൻ ക്ലബ്ബിനു വേണ്ടി കളിക്കുന്ന അഞ്ചാമത്തെ താരവുമാണ്.
മുഹമ്മദ് സലീം , ബൈച്ചുങ് ബൂട്ടിയ , സുനിൽ ഛേത്രി സുബ്രതാ പാൽ എന്നിവരാണ് മുൻഗാമികൾ.
അതു പോലെ യുവേഫ യൂറോപ്പ ലീഗിൽ കളിച്ച ആദ്യ ഇന്ത്യക്കാരൻ എന്ന നേട്ടവും ഗുർപ്രീതിന്റെ പേരിലാണ്.
അഴുത അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Azhutha_Dam
കേരള ത്തിലെ ഇടുക്കി ജില്ലയിലെ പീരുമേട് ഗ്രാമപഞ്ചായത്തിലെ അഴുത യിൽ അഴുതയാറിൽ നിർമിച്ച ചെറിയ ഡൈവേർഷൻ ഡാം ആണ് അഴുത അണക്കെട്ട്.
72 മീറ്റർ നീളവും 14 മീറ്റർ ഉയരവും മാത്രമുള്ള ഒരു ചെറിയ അണക്കെട്ടാണ് ഇത്.
പ്രധാനമായും ഇടുക്കി അണക്കെട്ടി ലേക്കു ജലം എത്തിക്കാനുള്ള ഡൈവേർഷൻ ഡാമായി ഇതു പ്രവർത്തിക്കുന്നു.
തിരുവാഭരണം ഇംഗ്ലീഷ് വിലാസം https://ml.wikipedia.org/wiki/Thiruvabharanam
ശബരിമല അയ്യപ്പന്റെ ആഭരണങ്ങളെയാണ് തിരുവാഭരണം എന്ന് വിളിക്കുന്നത്.
സ്വർണ്ണത്താൽ നിർമ്മിക്കപ്പെട്ട ഇവ പന്തളരാജാവ് ശബരിമല ശാസ്താവിനു നൽകിയതാണെന്ന് വിശ്വസിക്കപ്പെടുന്നു.
പന്തളം വലിയകോയിക്കൽ കൊട്ടാരത്തിൽ സൂക്ഷിക്കുന്ന ഇവ മകരവിളക്ക് ദിവസം ശബരിമലയിലെത്തിക്കുകയും അയ്യപ്പവിഗ്രഹത്തിൽ ചാർത്തുകയും ചെയ്യും.
മൂന്നു പെട്ടിയിലാണ് തിരുവാഭരണം കൊണ്ടുപോകുന്നത്.
പെട്ടി ഒന്ന് തിരുമുഖം പ്രഭാമണ്ഡലം വലിയ ചുരിക ചെറിയ ചുരിക ആന കടുവ വെള്ളി കെട്ടിയ വലംപിരി ശംഖ് ലക്ഷ്മി രൂപം പൂന്തട്ടം നവരത്നമോതിരം ശരപൊളി മാല വെളക്കു മാല മണി മാല എറുക്കും പൂമാല കഞ്ചമ്പരം
പൂർണ്ണ.
പുഷ്കല പെട്ടി 2 കലശത്തിനുള്ള തൈലക്കുടം പൂജാപാത്രങ്ങൾ
പെട്ടി 3 കൊടിപ്പെട്ടി നെറ്റിപ്പട്ടം ജീവത കൊടികൾ മെഴുവട്ടക്കുട
നിഷു കുമാർ
ഇന്ത്യൻ പ്രൊഫഷണൽ ഫുട്ബോൾ കളിക്കാരനാണ് നിഷു കുമാർ (ജനനം: നവംബർ 5, 1997), ഇന്ത്യൻ സൂപ്പർ ലീഗ് ക്ലബ്ബായ കേരള ബ്ലാസ്റ്റേഴ്സ് എഫ്‌സിക്കും ഇന്ത്യൻ ദേശീയ ഫുട്ബോൾ ടീമിനും ഫുൾ ബാക്ക് ആയി കളിക്കുന്നു.
ചണ്ഡിഗഡ് ഫുട്ബോൾ അക്കാദമിയിൽ നിന്നാണ് നിഷു കുമാർ തന്റെ കരിയർ ആരംഭിച്ചത്.
ടാറ്റ ടീ ഇന്റർ മിലാൻ സോക്കർ സ്റ്റാർസ് ടാലന്റ് ഹണ്ടിന്റെ ഭാഗമായി 2011 ൽ എ ഐ എഫ് എഫ് എലൈറ്റ് അക്കാദമിയിലേക്ക് തിരഞ്ഞെടുക്കപ്പെട്ടു.
2016 എ.എഫ്.സി അണ്ടർ 19 ചാമ്പ്യൻഷിപ്പ് യോഗ്യതാ മത്സരത്തിൽ ഇന്ത്യ ദേശീയ അണ്ടർ 20 ഫുട്ബോൾ ടീമിനെ പ്രതിനിധീകരിച്ചു.
ബെംഗളൂരു എഫ്.സി. : 2015–2020
17 നവംബർ 2015 ന്   എ.ഐ.എഫ്.എഫ് എലൈറ്റ് അക്കാദമി  യിലെ, ഡാനിയൽ ലലിംപുഇഅ ,മല്സവ്മ്ജുഅല,  എന്നീ  രണ്ട്കൂട്ടുകാാരോടൊപ്പംനിഷു കുമാർ ബാംഗ്ലൂരിനു രണ്ടു വർഷത്തേക്ക് ഒപ്പിട്ടത്..
2015–16 ബാംഗ്ലൂർ സൂപ്പർ ഡിവിഷനിൽ ക്ലബ്ബിനെ പ്രതിനിധീകരിച്ചു.
2016 ഏപ്രിൽ 13 ന് അയ്യവാഡി യുണൈറ്റഡിനെതിരെ 2016 എഎഫ്‌സി കപ്പിൽ നിഷു ക്ലബ്ബിനായി അരങ്ങേറ്റം കുറിച്ചു, ബെംഗളൂരു എഫ്‌സി 5–3ന് വിജയിച്ചു.
2016 ഏപ്രിൽ 23 ന് ഈ സീസണിലെ അവസാന മത്സരത്തിൽ മോഹൻ ബഗാനെതിരെ ലീഗിൽ അരങ്ങേറ്റം കുറിച്ച ബെംഗളൂരു 5-0 ന് കളി തോറ്റു.
2020 ൽ 2019–20 സീസണിന്റെ അവസാനത്തിൽ നിഷു കുമാർ ക്ലബ് വിടുമെന്ന് റിപ്പോർട്ടുകൾ ഉണ്ടായിരുന്നു.
ക്ലബ്ബിൽ നിന്നുള്ള കരാർ നീട്ടൽ നിരസിച്ച അദ്ദേഹം ഒടുവിൽ ക്ലബ് വിടാൻ തീരുമാനിച്ചു.
ബെംഗളൂരു എഫ്‌സിയിലെ തന്റെ അഞ്ച് സീസണുകളിൽ നിഷു 55 മത്സരങ്ങളിൽ പങ്കെടുക്കുകയും രണ്ട് ഗോളുകൾ നേടുകയും ക്ലബ്ബിന്റെ വിജയത്തിൽ നിർണായക പങ്ക് വഹിക്കുകയും ചെയ്തു.
കേരള ബ്ലാസ്റ്റേഴ്സ് : 2020-നിലവിലുള്ളത്
2020 ജൂലൈ 22 ന് കേരള ബ്ലാസ്റ്റേഴ്സ് എഫ്‌സിയിലേക്കുള്ള നീക്കം നിഷു തീരുമാനിച്ചതായി സ്ഥിരീകരിച്ചു.
ബ്ലാസ്റ്റേഴ്സ് നാലു വർഷത്തെ കരാർ നിശു കുമാറുമായി ഉണ്ടാക്കി.
ഇത് സന്ദേശ് ജിംഗാനെ മറികടന്ന് ഏറ്റവും വിലയുള്ള  - ഇന്ത്യൻ എന്ന റെക്കോർഡ് നേടി .
അണ്ടർ 19 ലെവലിൽ ഇന്ത്യയെ ആദ്യമായി പ്രതിനിധീകരിച്ച നിഷു പലസ്തീനിൽ നടന്ന എ.എഫ്.സി യു 19 ചാമ്പ്യൻഷിപ്പ് യോഗ്യതാ മത്സരത്തിൽ ഇന്ത്യ യു 19 ന് വേണ്ടി കളിച്ചു.
കിർഗിസ്ഥാനെതിരായ മത്സരത്തിനായി 2017 ജൂണിൽ നിഷു 2019 എഎഫ്‌സി ഏഷ്യൻ കപ്പ് ക്വാളിഫയേഴ്‌സ് ക്യാമ്പിലേക്ക് വിളിച്ചു.
2017 ജൂലൈയിൽ ഖത്തറിൽ നടന്ന എ.എഫ്.സി യു 23 ചാമ്പ്യൻഷിപ്പ് യോഗ്യതാ മത്സരത്തിൽ നിഷു ഇന്ത്യ അണ്ടർ 23 പ്രതിനിധീകരിച്ചു.
2018 നവംബർ 18 ന് അമ്മാനിലെ കിംഗ് അബ്ദുല്ല II സ്റ്റേഡിയത്തിൽ ജോർദാനെതിരെ നിഷു കുമാർ സീനിയർ അന്താരാഷ്ട്ര അരങ്ങേറ്റം നടത്തി.
രണ്ടാം പകുതിയിൽ 2–1 തോൽവിയിൽ ഇന്ത്യയുടെ ഏക ഗോൾ നേടി.
2020 മാർച്ച് 25 ലെ സ്ഥിതിവിവരക്കണക്കുകൾ കൃത്യമാണ് ക്ലബ് സീസൺ ലീഗ് ഫെഡറേഷൻ കപ്പ് / സൂപ്പർ കപ്പ് AFC ആകെ ഡിവിഷൻ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ ബെംഗളൂരു 2015–16 ഐ-ലീഗ് 1 0 1 0 2 0 4 0 2016–17 9 0 4 0 9 1 22 1 2017–18 ഇന്ത്യൻ സൂപ്പർ ലീഗ് 9 0 3 0 14 3 26 3 2018–19 18 1 1 0 2 0 21 1 2019–20 18 1 0 0 2 0 20 1 കേരള ബ്ലാസ്റ്റേഴ്സ് 2020–21 ഇന്ത്യൻ സൂപ്പർ ലീഗ് 0 0 0 0 0 0 0 0 കരിയർ ആകെ 55 2 9 0 29 4 93 6 അന്താരാഷ്ട്ര
2020 ജൂലൈ 18 ലെ സ്ഥിതിവിവരക്കണക്കുകൾ കൃത്യമാണ് ഇന്ത്യ ദേശീയ ടീം വർഷം അപ്ലിക്കേഷനുകൾ ലക്ഷ്യങ്ങൾ 2018 1 1 അന്താരാഷ്ട്ര ഗോളുകൾ സ്‌കോറുകളും ഫലങ്ങളും ഇന്ത്യയുടെ ലക്ഷ്യത്തിൽ ഒന്നാമതാണ്.
തീയതി വേദി എതിരാളി സ്കോർ ഫലമായി മത്സരം 1.
17 നവംബർ 2018 കിംഗ് അബ്ദുല്ല II സ്റ്റേഡിയം, അമ്മാൻ , ജോർദാൻ കണ്ണി=|അതിർവര ജോർദാൻ 1 –2 1-2 സൗഹൃദ ബഹുമതികൾ
=== ക്ലബ് keralablasters സൂപ്പർ കപ്പ് (1): 2018 ഇന്ത്യൻ സൂപ്പർ ലീഗ് (1): 2018–19 പരാമർശങ്ങൾ ബാഹ്യ ലിങ്കുകൾ നിഷു കുമാർ profile at Soccerway
വിശുദ്ധ മാർട്ടിൻ This article may be expanded with text translated from the corresponding article in English .
A model attribution edit summary Content in this edit is translated from the existing English Wikipedia article at [[:en:Martin of Tours]]; see its history for attribution.
You should also add the template {{Translated|en|Martin of Tours}} to the talk page .
ഇംഗ്ലീഷ് വിലാസം https://ml.wikipedia.org/wiki/Martin_of_Tours
നാലാം നൂറ്റാണ്ടിൽ (316 - നവമ്പർ 8, 397) ജീവിച്ചിരുന്ന ഒരു പുണ്യവാളനാണ് വിശുദ്ധ മാർട്ടിൻ അഥവാ ടൂറിലെ മാർട്ടിൻ (Martin of Tours).
ഫ്രാൻസിൽ അദ്ദേഹത്തിന്റെ പേരിലുള്ള ദേവാലയം തനതുപ്രാധാന്യമുള്ള തീർത്ഥാടന കേന്ദ്രമെന്നതിനു പുറമേ സ്പെയിനിൽ കമ്പോസ്റ്റെലായിലെ യാക്കോബിന്റെ പള്ളിയിലേക്കുള്ള തീർത്ഥകരുടെ ഇടത്താവളമെന്ന നിലയിലും പ്രാധാന്യം നേടി.
ക്രിസ്തുമതത്തിന്റെ ആദിമനൂറ്റാണ്ടുകളിലെ ഏറ്റവും ശ്രദ്ധേയരായ പുണ്യവന്മാരിൽ ഒരാളായിരുന്നു മാർട്ടിൻ.
ഹങ്കറിയിലെ സോമ്പാത്‌ലിയിൽ ജനിച്ച്, ഇറ്റയിലെ പാവിയയിൽ ബാല്യകാലം ചെലവഴിച്ച്, പക്വപ്രായം മിക്കവാറും ഫ്രാൻസിൽ ജീവിച്ച മാർട്ടിൻ യൂറോപ്പിനെ കൂട്ടിയിണക്കുന്ന 'ആത്മീയസേതു' (spiritual bridge) എന്നു വിശേഷിപ്പിക്കപ്പെടാറുണ്ട്.
സമകാലീനനായ മഹച്ചരിതകാരൻ സൾപ്പീസിയസ് സെവേരസ് മാർട്ടിന്റെ ജീവചരിത്രം എഴുതിയിട്ടുണ്ട്.
പിൽക്കാലത്ത് അദ്ദേഹത്തിന്റെ പേരുമായി ബന്ധപ്പെട്ട് വികസിച്ചുവന്ന തീർത്ഥസ്ഥലങ്ങളെ സാധൂകരിക്കാൻ പറ്റിയ കഥകൾ ഈ ചരിത്രത്തിൽ പിന്നീട് കൂട്ടിച്ചേർക്കപ്പെട്ടിട്ടുണ്ടാകാം.
കഠിനശൈത്യത്തിൽ നഗ്നനായി തണുത്തുവിറച്ചിരുന്ന ഒരു ഭിക്ഷക്കാരനു സ്വന്തം വാൾ കൊണ്ട് തന്റെ കുപ്പായത്തിൽ പകുതി അദ്ദേഹം മുറിച്ചു നൽകിയെന്ന കഥ പ്രസിദ്ധമാണ്.
റോമൻ സൈന്യത്തിൽ നിർബ്ബദ്ധനിയുക്തി (conscription) കിട്ടിയ മാർട്ടിൻ, സൈനികവൃത്തി ക്രൈസ്തവവിശ്വാസവുമായി പൊരുത്തപ്പെടാത്തതാണെന്ന നിലപടു സ്വീകരിക്കുകവഴി, മന:സ്സാക്ഷിപ്രതിക്ഷേധത്തിന്റെ (Conscientious Objection) പ്രാരംഭകരിൽ ഒരാളായിത്തീർന്നു.
അവലംബം ↑ ഡയർമെയ്ഡ് മക്കല്ലക്, Christianity : First Three Thousand Years (പുറം 313)
കരിമ്പുഴ (പാലക്കാട്) ഇംഗ്ലീഷ് വിലാസം https://ml.wikipedia.org/wiki/Karimpuzha_(Palakkad) കരിമ്പുഴ അപരനാമം: കരിമ്പുഴ കരിമ്പുഴ 10°55′N 76°25′E ﻿ / ﻿ 10.92°N 76.42°E ﻿ / 10.92; 76.42 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല പാലക്കാട് ഭരണസ്ഥാപനം(ങ്ങൾ) പഞ്ചായത്ത് പ്രസിഡൻറ് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
പാലക്കാട് ജില്ലയിലെ ഒറ്റപ്പാലം താലൂക്കിലെ ഒരു ഗ്രാമപഞ്ചായത്താണ് കരിമ്പുഴ .
ചെർപ്പുളശ്ശേരിക്കും‌ മണ്ണാർക്കാടിനും മധ്യത്തിലായാണ് ഈ ഗ്രാമം സ്ഥിതി ചെയ്യുന്നത്.
ഒറ്റപ്പാലം താലൂക്ക്, മണ്ണാർക്കാട് താലൂക്ക് എന്നിവയുടെ അതിർത്തിയിലുള്ള ഗ്രാമപഞ്ചായത്താണ് കരിമ്പുഴ.
കരിമ്പുഴ എന്ന പേരിലുള്ള പുഴയാണ് ഗ്രാമത്തിന് ഈ പേര് കൊടുക്കാനിടയാക്കിയത്.
ഭാരതപ്പുഴയുടെ പ്രധാന പോഷകനദിയായ കരിമ്പുഴ, ഗ്രാമത്തിൻറെ ഒരു വശത്ത് അതിരിട്ടുകൊണ്ട് ഒഴുകുന്നു.
"കരിമ്പുഴ" മലപ്പുറം ജില്ലയിലേയ്ക്ക് പ്രവേശിക്കുമ്പോൾ " തൂതപ്പുഴ " എന്ന പേരിലറിയപ്പെടുന്നു.
പ്രധാന സ്ഥലങ്ങളിൽ നിന്നുള്ള ദൂരവ്യത്യാസം ജില്ലാ ആസ്ഥാനം - 39 കി.
മി. താലൂക്ക് ആസ്ഥാനം ( ഒറ്റപ്പാലം ) - 23 കി.
അടുത്തുള്ള വിമാനത്താവളം (കരിപ്പൂർ- കോഴിക്കോട് ) - 78 കി.
മി. അടുത്തുള്ള റെയിൽവേ സ്റ്റേഷൻ ( ഒറ്റപ്പാലം ) - 23 കി.
മി. അടുത്തുള്ള പ്രധാന ബസ്സ്റ്റേഷനും പട്ടണവും ( മണ്ണാർക്കാട് ) - 13 കി.
മി. കോയമ്പത്തൂർ വിമാനത്താവളം - 91 കി.
മീ നെടുമ്പാശ്ശേരി വിമാനത്താവളം - 114 കി.
മീ പാലക്കാട് ജംഗ്ഷൻ റെയിൽ സ്റ്റേഷൻ (ഒലവക്കോട്) - 35 കി.
മീ പ്രധാന പ്രാദേശിക ആഘോഷങ്ങൾ കരിമ്പുഴ ശ്രീരാമസ്വാമി ക്ഷേത്രോത്സവം കരിമ്പുഴ ശിവക്ഷേത്ര ഉത്സവം കൂടികാവ് നവരാത്രി പ്രധാന കാർഷിക വൃത്തികൾ
കരിമ്പുഴയിലെ സംസാരഭാഷ മലയാളം തന്നെ.
ഏറനാടൻ ശൈലിയിൽ സംസാരിക്കുന്ന ഇസ്ലാം മത വിശ്വാസികളും കരിമ്പുഴയുടെ പ്രത്യേകതയാണ്.
കരിമ്പുഴയിലെ പ്രധാന മതവിഭാഗം ഹൈന്ദവമതം ആണ്.
ഇസ്ലാം മതവിശ്വാസികളും , വളരെ കുറച്ചു ക്രൈസ്തവ മതവിശ്വാസികളും ഈ ഗ്രാമത്തിൽ ജീവിച്ചുപോരുന്നു.
കരിമ്പുഴയിൽ വളരെ പണ്ടുകാലത്ത് കുടിയേറിപ്പാർത്തുവന്ന തെലുങ്കുകലർന്ന ഭാഷ സംസാരിക്കുന്ന ഒരു സമൂഹം കൈത്തറിവസ്ത്രനെയ്ത്ത് തൊഴിലിൽ ഏർപ്പെട്ടിരിക്കുന്നു.
ഇവരുടെ വാസപ്രദേശം "കരിമ്പുഴ നെയ്ത്ത് തരുവ്" എന്നറിയപ്പെടുന്നു.
കരിമ്പുഴ കൈത്തറി ഇന്ന് വളരെ പ്രശസ്തമാണ്.
കരിമ്പുഴയിലെ ജനതയുടെ പ്രധാന തൊഴിൽ കൃഷി തന്നെയാണ്, ഒരു വശത്തുകൂടി അതിരിട്ടൊഴുകുന്ന ജലസമൃദ്ധമായ കരിമ്പുഴ ജലസേചനസാധ്യതകൾ ‍ധാരാളമായി പ്രദാനം ചെയ്യുന്നു.